CELEX: C2005/193/55
Language: el
Date: 2005-08-06 00:00:00
Title: Υπόθεση T-201/05: Προσφυγή-αγωγή του José María Perez Santander κατά του Συμβουλίου της Ευρωπαϊκής Ενώσεως που ασκήθηκε στις 18 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/32
            
         Προσφυγή-αγωγή του José María Perez Santander κατά του Συμβουλίου της Ευρωπαϊκής Ενώσεως που ασκήθηκε στις 18 Μαΐου 2005
   (Υπόθεση T-201/05)
   (2005/C 193/55)
   Γλώσσα διαδικασίας: η γαλλική
   Ο José María Perez Santander, κάτοικος Ixelles (Βέλγιο), εκπροσωπούμενος από τους Georges Vandersanden και Laure Levi, δικηγόρους, άσκησε στις 18 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά του Συμβουλίου της Ευρωπαϊκής Ενώσεως.
   Ο προσφεύγων-ενάγων ζητεί από το Πρωτοδικείο:
   
               —
            
            
               να ακυρώσει την κατά βαθμό κατάταξη που του χορηγήθηκε με τις οικείες αποφάσεις περί προσλήψεως στο μέτρο που αυτή στηρίχθηκε στο άρθρο, παράγραφος 3, του παραρτήματος XIII του νέου Κανονισμού Υπηρεσιακής Καταστάσεως·
            
         
               —
            
            
               να αποκαταστήσει την επαγγελματική εξέλιξή του (περιλαμβανομένης της αξιοποιήσεως της πείρας του τον κατά τα άνω τροποιηθέντα βαθμό, των δικαιωμάτων του για προαγωγή και συνταξιοδότηση), με αφετηρία τον βαθμό στον οποίο έπρεπε να διοριστεί βάσει της προκηρύξεως διαγωνισμού κατόπιν του οποίου περιελήφθη στον πίνακα μελλοντικών προσλήψεων, είτε στον βαθμό που μνημονεύει η εν λόγω προκήρυξη διαγωνισμού είτε στον αντίστοιχο βαθμό σύμφωνα με την κατάταξη του νέου Κανονισμού Υπηρεσιακής Καταστάσεως (και στο κατάλληλο κλιμάκιο σύμφωνα με τους κανόνες που ίσχυαν πριν από την 1η Μαΐου 2004), από της εκδόσεως της αποφάσεως περί διορισμού του·
            
         
               —
            
            
               να επιδικάσει στον προσφεύγοντα τόκους υπερημερίας με το επιτόκιο που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδότησης που ίσχυε κατά την οικεία περίοδο, αυξημένο κατά δύο μονάδες, επί του συνόλου των ποσών που αντιστοιχούν στη διαφορά μεταξύ των αποδοχών που αντιστοιχούν στην κατάταξη που καθορίζει η οικεία απόφαση προσλήψεως και των αποδοχών του στον βαθμό στον οποίο έπρεπε να καταταχθεί μέχρι την ημερομηνία εκδόσεως της αποφάσεως για την ορθή κατάταξή του σε βαθμό·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         Ισχυρισμοί και κύρια επιχειρήματα
   Οι ισχυρισμοί και τα κύρια επιχειρήματα είναι πανομοιότυπα με τα προβαλλόμενα στην υπόθεση T-58/05, Centeno Mediavilla κ.λπ. κατά Επιτροπής (1).
   
      (1)  EE C 93 της 16.4.2005, σ. 38.